ศรัณย์ นราประเสริฐกุล

ศรัณย์ นราประเสริฐกุล (เกิด 31 ธันวาคม 2536) หรือที่รู้จักกันในชื่อ หมอเน๋ง มีชื่อเล่น เน๋ง เป็นนักแสดงและสัตวแพทย์ชาวไทย สังกัด เดอะ วัน เอ็นเตอร์ไพรส์

 ประวัติ 

 ชีวิตช่วงแรกและธุรกิจ 
เน๋ง ศรัณย์ เกิดเมื่อวันที่ 31 ธันวาคม 2536 จบการศึกษาระดับมัธยมศึกษาจากโรงเรียนสาธิตจุฬาลงกรณ์มหาวิทยาลัย และระดับปริญญาตรีจากคณะสัตวแพทยศาสตร์ จุฬาลงกรณ์มหาวิทยาลัย รวมทั้งเคยเป็นจุฬาคทากรในการแข่งขันฟุตบอลประเพณีธรรมศาสตร์-จุฬาฯ ครั้งที่ 69 โดยฝึกซ้อมเป็นระยะเวลา 4 เดือน

เน๋งมีธุรกิจส่วนตัวคือ ฮาโตะ เพ็ท เวลเนส เซ็นเตอร์ ศูนย์ดูแลสัตว์ครบวงจร นอกจากนี้เขายังเปิดบริษัทเอเจนซี่ของตัวเองในชื่อ เอ็นเอ็น โปรดักชั่น นอกจากนี้เน๋งยังเป็นรุ่นน้องของ เต ตะวัน วิหครัตน์ ซึ่งเป็นนักแสดงเช่นกัน

 อาชีพ 
เน๋ง ศรัณย์ ได้เซ็นสัญญาเป็นนักแสดงในสังกัดช่องวัน 31 และมีผลงานละครเรื่องแรกกับทางช่องคือเรื่อง นางสาวไม่จำกัดนามสกุล (2561) รับบท เจ็ท อานนท์ อักษรทอง เด็กฝึกงานที่แอบชอบเรียมนางเอกของเรื่องที่รับบทโดยใหม่ ดาวิกา โฮร์เน่ ก่อนจะเริ่มเป็นที่รู้จักจากบท เรืออากาศโทหม่อมหลวงศศิน นวพงษ์ ในละครพีเรียดเรื่อง ภาตุฆาต (2562) ซึ่งประกบคู่กับ เพลงขวัญ นัตยา ตามมาด้วยบท ภาม ในละครเรื่อง ขอเกิดใหม่ใกล้ ๆ เธอ (2563), แทน ในละครเรื่อง รักสุดท้ายยัยจอมเหวี่ยง (2565) ซึ่งละครเรื่องนี้เขารับบทเป็นพระเอกเต็มตัวครั้งแรก รวมถึงบท ฉีเซิน เจ้าของสมญา หยกไร้ตำหนิ ในละครเรื่อง ดวงใจจอมกระบี่ (2566)

ในปี พ.ศ. 2567 เน๋ง ศรัณย์ มีละคร 2 เรื่องคือ สงครามสมรส เป็นนักแสดงรับเชิญตอนจบในบท เต็นท์ แฟนหนุ่มรุ่นน้องของศลิษาที่รับบทโดย เป้ย ปานวาด และบท หมอโฌน หมอหนุ่มที่เป็นออทิสติกแต่เป็นระดับอัจฉริยะในละครรีเมคเรื่อง Good Doctor หมอใจพิเศษ ซึ่งจากละครเรื่องนี้ทำให้เขาได้รับคำชมว่าตีบทแตก

 ผลงาน 

 ละครโทรทัศน์และซีรีส์ 
 ปี  เรื่อง           บทบาท  ออกอากาศทาง 2559รักออกเดิน The Seriesฟลุ๊คช่อง 9 เอ็มคอตเอชดี 2561 นางสาวไม่จำกัดนามสกุล อานนท์ อักษรทอง (เจ็ท)ช่องวัน 312562 ภาตุฆาต เรืออากาศโท ศศิน นวพงษ์  2563 ขอเกิดใหม่ใกล้ ๆ เธอ ภาม ภาณุวัฒน์ 2565 รักสุดท้ายยัยจอมเหวี่ยง ธันวา ไวทยตระกูล (แทน) 2566 ดวงใจจอมกระบี่ ฉีเซิน2567 สงครามสมรส เต็นท์ (รับเชิญตอนจบ)Good Doctor หมอใจพิเศษ                            หมอโฌนทรูโฟร์ยู2568ฆาตกรรมจำไม่ได้ เต้อช่องวัน 31สาธุ ๒อั๋นเน็ตฟลิกซ์2569ม่อนเมิงมางเจ้าผางช่องวัน 31

 มิวสิควิดีโอ 
 กระทรวงการคอย - ลาบานูน

 ภาพยนตร์ 
 ปี  เรื่อง  บทบาท 2560วอเตอร์บอย รักใสใส วัยรุ่นชอบ อูยอง

 รางวัล 
 ปี  รางวัล  สาขา  ผล  ผลงานที่เข้าชิง2564Siam Series Awards 2021นักแสดงสมทบชายยอดเยี่ยมขอเกิดใหม่ใกล้ๆเธอ2568รางวัลพิฆเนศวร ครั้งที่ 13นักแสดงนำชายยอดเยี่ยมGood Doctor หมอใจพิเศษคมชัดลึก อวอร์ด ครั้งที่ 21นักแสดงนำชายยอดเยี่ยม (ประเภทละครซีรีส์ยอดเยี่ยม)รางวัลนาฏราช ครั้งที่ 16นักแสดงนำชายยอดเยี่ยม (ประเภทแพลตฟอร์มออนไลน์)SUPERSTAR IDOL AWARDS 2025SUPERSTAR BEST ACTORKAZZ AWARDS 2025นักแสดงชายยอดเยี่ยม -FEED x KHAOSOD AWARDS 2025นักแสดงชายยอดนิยม -นักแสดงชายแห่งปี (ซีรีส์-ละคร) Good Doctor หมอใจพิเศษ30th Asian Television AwardsBest Actor in a Leading Role2569The Viral Hits Awards 2025Best Leading Actor of the Year (นักแสดงนำชายยอดเยี่ยมแห่งปี)

 ดูเพิ่ม 

 ธนภัทร กาวิละ
 กฤษกร กนกธร 
 ภรภัทร ศรีขจรเดชา
 นรภัทร วิไลพันธ์ุ

 อ้างอิง 

หมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวไทย
หมวดหมู่:สัตวแพทย์ชาวไทย
หมวดหมู่:นักธุรกิจชาวไทย
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:นิสิตเก่าคณะสัตวแพทยศาสตร์ จุฬาลงกรณ์มหาวิทยาลัย
หมวดหมู่:นักแสดงสังกัดช่องวัน